กินยาคุมสองแผงแรกในเวลา 21:30 แล้วแผงที่สามเวลา 21:00 ต่อมากินแผงที่สี่ เวลา21:30 จะเสี่ยงท้องไหมค่ะ
สวัสดีค่ะ ยาคุมกำเนิดแบบแผงรายเดือนจัดเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้โดยหากในแต่ละแผงนั้นๆ กินตรงเวลา หรือคลาดเคลื่อนไม่เกิน 3 ชั่วโมง มีโอกาสตั้งครรภ์ได้น้อยกว่า 1%สังเกตอาการถ้ารับประทานยาคุมแล้ว ประจำเดือนไม่มาหรือมีเลือดออกกระปริดกระปรอยจากช่องคลอด ตกขาวผิดปกติ ปวดท้องน้อยมาก ควรไปพบแพทย์ค่ะ